stanford-oval/wikipedia huggingface dataset:
Voionmaan opisto
Historiaa > Opiston Ylöjärven rakennusten historiaa

1950-luku: Ensimmäiset tontille nousseet rakennukset kivinen päärakennus, oppilasasuntola Kipinä ja opettajien asuntorakennus valmistuivat -51. Kipinän taakse rakennettiin henkilökunnan asuinrakennus (1956), jossa rehtorin asunnon lisäksi olivat huoneet keittiöapulaisille, emännälle sekä vieraille.
1968: Opiston yhteydessä toiminut maatila lopetti toimintansa.
1970-luku: Opiston pellot metsitettiin talkoovoimilla ja oppilasmäärän kasvaessa päärakennusta laajennettiin kahteen kertaan sekä rakennettiin kaksi uutta oppilasasuntolaa Soihtu (1971) ja Puukstaavi (1978). Alkuperäisiä tiloja muutettiin myös uusia tarpeita vastaaviksi.
1980-luku: Rehtorin asunto muutettiin valokuvaus- ja AV-opetustiloiksi. Opiston viimeisimmän asuntolan Näsikylän rakensi Nuorten Kotkien Keskusliitto (1983). Alun perin asuntolan nimi oli Kotkakylä, mutta asuntolan tullessa opiston omistukseen myös sen nimi vaihtui. Opiston päärakennus sai lopullisen muotonsa 1987, kun ruokalan jatkeeksi rakennettiin kolmas juhlasali, pukuhuoneet sekä yleisökahvio, joka toimi myöhemmin opiston pubina.
Koulutuskeskus tänään

Koulutuskeskuksen 10 kuukauden medialinjat alkavat elokuussa ja päättyvät toukokuun lopussa. Linjat valmentavat media-alan jatko-opiskeluun, mutta antavat valmiudet toimia myös alan työtehtävissä koulutuksen jälkeen. Opiskelu on maksullista.
Elokuva- ja tv-linja. Vuosittain linjalla opiskelee 20-30 opiskelijaa. Elokuva ja tv-linjalla on vuodesta 2010 lähtien oma jatko-opintolinja Media-alan ammattitutkintoon valmistava koulutus, jonka aikana suoritetaan audiovisuaalisen viestinnän osaamisalaan kuuluvat näytöt.
Elokuvanäyttelijälinja. Linjalla opiskelee vuosittain noin 20 opiskelijaa.
Monimediatoimittajalinja. Vuosittain linjalla opiskelee noin 20 opiskelijaa.
Valokuvauslinja. Valokuvauslinjalla on myös oma jatko-opintolinja, jonka aikana suoritetaan Valokuvaajan ammattitutkinto (VAT). Vuosittain valokuvauslinjalla opiskelee noin 10 ja valokuvauksen jatko-opinnoissa noin 20 opiskelijaa.
Psykologian koulutuslinja sisältää psykologian perusopinnot sekä tilastotiedettä.
Kasvatustieteen koulutuslinja sisältää kasvatustieteen perusopinnot sekä aineopintojen kursseja.
Vuonna 2009 elokuva- ja tv-linja, elokuvanäyttelijälinja, dokumenttilinja ja media-alan ammattitutkintoon valmistava linja yhdistettiin yhteisen Voionmaan elokuvakoulu -kokonaisuuden alle.
Venäläis-tšetšenialainen ystävyysseura

Venäläis-tšetšenialainen ystävyysseura on (ven. Общество российско-чеченской дружбы) oli vuosina 2000–2006 toiminut järjestö, joka valvoi ihmisoikeuksia Tšetšeniassa ja Pohjois-Kaukasuksella. Järjestön päämaja oli Nižni Novgorodissa.
Järjestön puheenjohtaja Stanislav Dmitrievski tuomittiin 3. helmikuuta 2006 etnisen vihan lietsomisesta kahden vuoden ehdolliseen, kun järjestö oli julkaissut Aslan Mashadovin ja Ahmed Zakajevin lausuntoja. Järjestö sai viisi päivää aikaa erottaa Dmitrievski johtajan paikalta, mitä se ei tehnyt, jonka jälkeen se määrättiin suljettavaksi kahden kuukauden kuluessa. Laki ei-valtiollisista järjestöistä kieltää ekstremistmista tuomittujen toimisen kansalaisjärjestöjen johtopaikoilla. Korkein oikeus vahvisti päätöksen 23. tammikuuta 2007.
Varat järjestön toimintaan tulivat lähes täysin Euroopan unionilta, Yhdysvaltain hallituksen rahoittamalta National Endowment for Democracy -järjestöltä ja Norjan ulkoministeriöltä.
Toinen merkittävä järjestön johtaja oli toimittaja Oksana Tšelyševa. Järjestön toimintaa on pyritty jatkamaan eri keinoin, kuten Suvaitsevuuden tukisäätiö -järjestöllä sekä Helsingissä kotipaikkaansa pitävällä Venäjän ja Tšetšenian ystävyysseura -järjestöllä.
Woody Harrelsonin filmografia

Woody Harrelson vuonna 2016.
Tämä on Woody Harrelsonin filmografia.
Televisioelokuvat

| Vuosi | Suomenkielinen nimi | Alkuperäinen nimi | Rooli |
| --- | --- | --- | --- |
| 1988 | Mikin juhlashow | Mickey's 60th Birthday | Woody Boyd |
| 1988 | Tappaja vastoin tahtoaan | Killer Instinct | Charlie Long |
| 1987 | Paholaisryhmä | Bay Coven | Slater |
| 1990 | Mother Goose Rock ’n’ Rhyme | Mother Goose Rock ’n’ Rhyme | Lou the Lamb |
| 2012 | Pelin henki | Game Change | Steve Schmidt |
Televisiosarjat

| Vuosi | Suomenkielinen nimi | Alkuperäinen nimi | Rooli | Muuta |
| --- | --- | --- | --- | --- |
| 1985–1993 | Terveydeksi | Cheers | Woody Boyd | 196 jaksoa |
| 1989 | Dear John | Dear John | Richard | Jakso: ”Love and Marriage” |
| 1989–2019 | Saturday Night Live | Saturday Night Live | omana itsenään | 4 jaksoa |
| 1994 | Simpsonit | The Simpsons | Woody Boyd (ääni) | Jakso: ”Lentopelko” |
| 1996 | Spin City | Spin City | Tommy Dugan | Jakso: ”Meet Tommy Dugan” |
| 1999 | Frasier | Frasier | Woody Boyd | Jakso: ”Woodyn vierailu” |
| 2001–2002 | Will & Grace | Will & Grace | Nathan | 7 jaksoa |
| 2014 | True Detective | True Detective | Martin ”Marty” Hart | 8 jakso |
| 2019 | Live in Front of a Studio Audience | Live in Front of a Studio Audience | Archie Bunker | 2 jaksoa |
| 2019 | Saturday Night Live | Saturday Night Live | Joe Biden | 3 jaksoa |
| 2020– | The Freak Brothers | The Freak Brothers | Freewheelin’ Franklin Freek (ääni) | päärooli |
| 2021 | Jäitä hattuun | Curb Your Enthusiasm | omana itsenään | Jakso: ”The Watermelon” |
| 2022 | The White House Plumbers | The White House Plumbers | E. Howard Hunt |  |
Woody Guthrie

| Woodrow Wilson Guthrie |
| --- | --- |
 Woody vuonna 1943
Henkilötiedot
Syntynyt: 14. heinäkuuta 1912
Kuollut: 3. lokakuuta 1967 (55 vuotta)
Ammatti:  laulaja-lauluntekijä
Muusikko
Taiteilijanimi:  Woody
Laulukielet:  englanti
Aktiivisena:  1930–1956
Tyylilajit:  folkmusiikki, protestimusiikki
Soittimet:  laulu, kitara, huuliharppu, mandoliini, viulu
Yhtyeet:  Almanac Singers
Levy-yhtiöt:  Folkways Records ja Cub Records 
Aiheesta muualla
Kotisivut
  [ Muokkaa Wikidatassa ] [ ohje ]  
Woodrow Wilson ”Woody” Guthrie (14. heinäkuuta 1912 Okemah, Oklahoma Yhdysvallat – 3. lokakuuta 1967 New York, Yhdysvallat) oli yhdysvaltalainen folklaulaja ja lauluntekijä. Hän kirjoitti useita vasemmistolaisia ja isänmaallisia lauluja, joista tunnetuin on ”This Land is Your Land”. Bruce Springsteen levytti kappaleen 40 vuotta myöhemmin.
Ammattiyhdistysmies Guthrie kirjoitti monia lauluja työväenluokkaan kuuluvien amerikkalaisten köyhyydestä ja sorrosta, lastenlauluja, fasismin vastaisia lauluja, lauluja Amerikan historiasta. Tunnettuja ovat etelävaltioiden asukkaiden siirtolaisuudesta Kaliforniaan kertovat laulut, ”Dustbowl ballads”. Guthrie lauloi levylle myös paljon amerikkalaisia kansansävelmiä.
Toisen maailmansodan aikana Guthrie kirjoitti aluksi sodanvastaisia lauluja, joita levytti Almanac Singers -yhtye, jossa vaikutti myös Pete Seeger. Guthrie käänsi kelkkansa Saksan hyökättyä Neuvostoliittoon ja hän alkoi tehdä taisteluhenkeä lietsovia sotalauluja. Niistä tunnetuin on The Sinking of Reuben James. Guthrie itse palveli sodan aikana Yhdysvaltain kauppalaivastossa.
Kaiken kaikkiaan hän teki yli tuhat folk- ja protestilaulua. 1960-luvun protestilaulusukupolvi Bob Dylan etunenässä piti Woody Guthrieta edeltäjänään ja sankarinaan. Woodyn poika Arlo Guthrie on tunnettu laulaja, joka aloitti uransa 1960-luvun hippivuosina.
Woody Guthrie sairastui 1940-luvun lopulla Huntingtonin tautiin ja vietti yksitoista viimeistä elinvuottaan sairaalassa.
Woody Guthrien kuoleman jälkeen järjestettiin hänelle kunnianosoituksena kaksi hyväntekeväisyyskonserttia Carnegie Hallissa 20. tammikuuta vuonna 1968.
Hal Ashbyn ohjaama elokuva Tämä maa on minun (Bound for Glory, 1976) perustuu Woody Guthrien kirjoittamaan omaelämäkertaan.
Valikoitu diskografia

| Vuosi | Nimi | levy-yhtiö |
| --- | --- | --- |
| 1940 | Dust Bowl Ballads | Folkways Records |
| 1972 | Greatest Songs of Woody Guthrie | Vanguard |
| 1987 | Columbia River Collection | Rounder Records |
| 1988 | Library of Congress Recordings | Rounder Records |
| 1989 | Folkways: The Original Vision (Woody ja Leadbelly) | Smithsonian Folkways Recordings |
| 1989 | Woody Guthrie Sings Folk Songs | Smithsonian Folkways Recordings |
| 1990 | Struggle | Smithsonian Folkways Recordings |
| 1991 | Cowboy Songs on Folkways | Smithsonian Folkways Recordings |
| 1991 | Songs to Grow on for Mother and Child | Smithsonian Folkways Recordings |
| 1992 | Nursery Days | Smithsonian Folkways Recordings |
| 1994 | Long Ways to Travel: The Unreleased Folkways Masters, 1944–1949 | Smithsonian Folkways Recordings |
| 1996 | Almanac Singers | UNI/MCA |
| 1996 | Ballads of Sacco & Vanzetti | Smithsonian Folkways Recordings |
| 1997 | This Land Is Your Land, The Asch Recordings, Vol.1 | Smithsonian Folkways Recordings |
| 1997 | Muleskinner Blues, The Asch Recordings, Vol.2 | Smithsonian Folkways Recordings |
| 1998 | Hard Travelin', The Asch Recordings, Vol.3 | Smithsonian Folkways Recordings |
| 1999 | Buffalo Skinners, The Asch Recordings, Vol.4 | Smithsonian Folkways Recordings |
| 2005 | Folkways: The Original Vision (Woody and LeadBelly) | Smithsonian Folkways Recordings |
| 2005 | The Very Best of Woody Guthrie | Purple Pyramid |
| 2007 | The Live Wire: Woody Guthrie in Performance 1949 | Woody Guthrie Publications |
| 2009 | My Dusty Road | Rounder Records |
| 2012 | Woody At 100: The Woody Guthrie Centennial Collection | Smithsonian Folkways Recordings |
Kirjallisuutta

Klein, Joe: Woody Guthrie: a life. A.A. Knopf, 1980.
Aiheesta muualla

Wikimedia Commonsissa on kuvia tai muita tiedostoja aiheesta .
Wikisitaateissa on kokoelma sitaatteja aiheesta .
Ylen Elävä arkisto: Woody Guthrien tarina
Voikovskajan metroasema

| Voikovskaja (Во́йковская) |
| --- | --- |

 Moskovan metro 
Perustiedot
Metrolinjat:  Zamoskvoretskaja
Sijainti:  55.8190°N, 37.4980°E
Paikkakunta:  Moskova, Venäjä
Avattu:  31. joulukuuta 1964
Rakenne
Tyyppi:  tunneliasema
Voikovskaja (ven. Во́йковская) on yksi Moskovan metron asemista. Se avattiin 31. joulukuuta 1964.
Asema on nimetty Puolassa vuonna 1927 murhatun neuvostoliittolaisen diplomaatin Pjotr Voikovin mukaan. Voikov oli osallisena Venäjän entisen tsaariperheen murhaan vuonna 1918, minkä vuoksi muun muassa venäläiset ihmisoikeusaktivistit, Romanovin suku ja Venäjän ortodoksinen kirkko ovat pitkään vaatineet aseman nimen muuttamista. Moskovassa vuonna 2015 pidetyssä paikallisessa verkkoäänestyksessä 53 % kannatti kuitenkin nimen säilyttämistä.
Vähä-Potkio

| Vähä-Potkio |
| --- | --- |
Valtiot:  Suomi 
Paikkakunta:  Laitila 
Koordinaatit:  60°55′23″N, 21°32′57″E
Vesistöalue ja valuma-alueen tietoja
Laskujoki:  oja Lamminjärveen 
Järvinumero:  32.004.1.011
Mittaustietoja
Pinnankorkeus:  17,6 m 
Rantaviiva:  1,552 km 
Pinta-ala:  8,072 ha  
 fiVähä-Potkio 
Vähä-Potkio on Varsinais-Suomessa Laitilassa oleva järvi, joka kuuluu Sirppujoen vesistön Pitkäjärven–Lukujärven valuma-alueeseen.
Maantiede

Järven pinta-ala on 8,1 hehtaaria ja se on 350 metriä pitkä ja 250 metriä leveä. Siihen laskee kaksi ojaa, joista toinen on Iso-Potkion laskuoja. Järven laskuoja kulki aiemmin Valijärven kautta, mutta Valijärven kuivattamisen jouduttamiseksi kaivettiin sen avuksi, ja sen ohittava, toinenkin laskuoja. Tämä tapahtui peruskarttojen mukaan vuosien 1968 ja 1984 välisenä aikana. Järvellä on 1,6 kilometriä rantaviivaa ja sen ranta on pääosin peltomaata suota moreenipohjaista metsämaastoa. Rannoille on rakennettu kaksi loma-asuntoa, joille johtaa tiet valtatieltä 8.
Luonnontila

Järven vedenlaatua on tutkittu vain tammikuussa 1990, ja sen perusteella järveä pidettiin lievästi rehevöityneenä ja runsashumuksisena. Veden happamuustaso oli tuolloin pH 5,8 ja veden hapen kylläisyys oli 47 %.
Voikoski

Voikoski
Voikoski on Sarkavedestä Vuohijärveen laskeva koski. Se kuuluu Mäntyharjun reittiin. Kosken länsiranta kuuluu Mäntyharjun kuntaan sekä Etelä-Savon maakuntaan ja itäranta Kouvolan kaupunkiin (ent. Valkealan kunta, nyk. Valkealan suuralue) ja Kymenlaakson maakuntaan. Voikosken varrella sijaitsee Voikosken kylä. Voikosken putouskorkeus on 2,9 metriä. Koski otettiin voimatalouden käyttöön 1917. Mäntyharjun vanhin teollisuusyritys Woikoski Oy sijaitsee kosken partaalla.
Koskeen ei ole vielä rakennettu kalaporrasta. Koski oli ennen muinoin kuuluisa kaloistaan, joita mm. Urho Kekkonen kävi usein kalastamassa. Nykyään koskessa ei voi kalastaa. Kalaportaan puute estää kalojen nousun lähes kokonaan Vuohijärvestä vesistön latvoille, joissa muutoin on jo portaat. Tähän asiaan ei ole pian tulossa muutosta, eivätkä 100 vuoden tauon jälkeen vaeltavat kalat edelleenkään pääse kulkemaan koskessa. Itä-Suomen Aluehallintovirasto antoi 11. toukokuuta 2015 Woikoski Oy:lle luvan rakentaa Voikoskeen uuden voimalaitosyksikön ja  samalla piti rakentaa uusi luonnonmukainen kalatie Vuohijärvestä kosken yläpuolelle ja takaisin. Kalatiehen oli määrätty kesällä juoksutettavaksi 0,5 m³/s vettä ja talvella 0,4 m³/s. Talviaikainen juoksutus olisi mahdollistanut lohikalojen lisääntymisen kalatiessä. Hanke ei kuitenkaan ole toteutumassa, eikä Woikoski Oy näin ollen ole toteuttamassa julkisuudessakin esittämäänsä hanketta.
Mäntyharjun tukinuittoreitti ohitti aikoinaan Voikosken: kosken luona oli vaijerikäyttöinen kapearaiteinen ylikuljetusrata, jonka avulla tukkiniput siirrettiin ja tästä ne jatkoivat Voikkaalle.
World Police and Fire Games

World Police and Fire Games (WPFG) järjestetään kahden vuoden välein. Kilpailuun voivat osallistua kaikki maailman poliisit, palomiehet, vanginvartijat ja tullimiehet. Vuoden 2011 kisat järjestettiin New Yorkissa elo-syyskuussa 2011. Vuoden 2009 kisat olivat Vancouverissa Kanadassa.
Aiheesta muualla

2011wpfg.org
2009wpfg.ca
Ylinen Teerlammi

| Ylinen Teerlammi |
| --- | --- |
Valtiot:  Suomi
Maakunnat:  Satakunta
Kunnat:  Jämijärvi
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Jämijärven valuma-alue (35.54)
Laskujoki:  oja Jämijärveen 
Mittaustietoja
Pinnankorkeus:  110,4 m 
Ylinen Teerlammi  on Satakunnassa Jämijärvellä Ruupanperällä sijaitseva lampi, joka kuuluu Kokemäenjoen vesistössä Ikaalisten reitin valuma-alueen Jämijärven valuma-alueeseen. Ylinen Teerlammi on osa Jämijärven aluetta.
Maantietoa

Lammen pituus on 100 metriä ja leveys 70 metriä. Se sijaitsee metsäisellä suoalueella, joka on tiheästi ojitettu, ja on Jämijärven kirkolta 2,6 kilometriä koilliseen. Lampeen laskee kaksi suo-ojaa ja kolmas toimii lammen laskuojana. Se yhtyy Alisen Teerlammen laskuojaan ja laskee lopulta Jämijärven Seeksanlahteen. Lammen rannat ovat rakentamattomia eikä sinne johda teitä.
Vähä Lääläjärvi

| Vähä Lääläjärvi |
| --- | --- |
Valtiot:  Suomi
Maakunnat:  Keski-Suomi
Kunnat:  Jämsä
Koordinaatit:  61°46′06″N, 24°49′27″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Längelmäveden alue (35.72)
Laskujoki:  oja Isoon Lääläjärveen 
Järvinumero:  35.723.1.015
Mittaustietoja
Pinnankorkeus:  147,3 m  
Rantaviiva:  0,538 km  
Pinta-ala:  1,285 ha  
Saaria:  ei saaria 
 fiVähä Lääläjärvi 
Vähä Lääläjärvi  on Keski-Suomessa Jämsässä Eväjärven lounaispuolella sijaitseva lampi.
Maantietoa

Lammen pinta-ala on 1,3 hehtaaria ja se on 250 metriä pitkä ja 50 metriä leveä. Se sijaitsee metsäisen Töyryvuoren ylänköalueen eteläreunalla samassa painaumassa kuin Iso Lääläjärvi. Lammella ei ole kartan mukaan saaria ja se on autio. Sen rantaviivan pituus on 550 metriä ja sen rannat ovat soistunutta metsämaata. Se läheltä kulkee metsäautotie, joka alkaa Halliin menevältä yhdystieltä 14307.
Vesistösuhteet

Lampi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Längelmäveden alueella (35.72), jonka Eväjärven valuma-alueeseen (35.723) se kuuluu. Lammen vedenpinnan korkeus on 147,3 metriä mpy. Siihen on johdettu kaksi lyhyttä metsäojaa ja sen laskuoja laskee 300 metrin päässä Isoon Lääläjärveen.
World Poker Tour (televisiosarja)

World Poker Tour (WPT) on yhdysvaltalainen televisiosarja, jossa seurataan vuosittaisen kansainvälisen World Poker Tour -kiertueen osakilpailuja. Jokainen kausi huipentuu WPT-finaaliin Bellagio-kasinolla Las Vegasissa, Nevadassa. Ohjelman juontavat pokeriammattilainen, WSOP-voittaja Mike Sexton ja näyttelijä Vince Van Patten.
Aiheesta muualla

World Poker Tour Internet Movie Databasessa (englanniksi)
Yhdysvaltain Grand Prix 1987

Yhdysvaltain Grand Prix 1987 oli Formula 1 -sarjan osakilpailu, joka ajettiin 21. kesäkuuta 1987 Detroitin katuradalla. Kilpailun voitti Ayrton Senna, jolle voitto oli kauden toinen. Kyseessä oli Team Lotus -tallin viimeinen voitto. Seuraavan kerran Lotus-niminen talli voitti kilpailun Abu Dhabin GP:ssä 2012.
Kilpailusta käytettiin myös nimeä Detroitin Grand Prix.
Tulokset

| Sija | Nro | Kuljettaja | Talli | Kierrokset | Aika/keskeytys | Lähtöruutu | Pisteet |
| --- | --- | --- | --- | --- | --- | --- | --- |
| 1 | 12 |  Ayrton Senna | Lotus-Honda | 63 | 1:50:16.358 | 2 | 9 |
| 2 | 6 |  Nelson Piquet | Williams-Honda | 63 | + 33.819 | 3 | 6 |
| 3 | 1 |  Alain Prost | McLaren-TAG | 63 | + 45.327 | 5 | 4 |
| 4 | 28 |  Gerhard Berger | Ferrari | 63 | + 1:02.601 | 12 | 3 |
| 5 | 5 |  Nigel Mansell | Williams-Honda | 62 | + 1 krs. | 1 | 2 |
| 6 | 18 |  Eddie Cheever | Arrows-Megatron | 60 | + 3 krs. | 6 | 1 |
| 7 | 2 |  Stefan Johansson | McLaren-TAG | 60 | + 3 krs. | 11 |   |
| 8 | 10 |  Christian Danner | Zakspeed | 60 | + 3 krs. | 16 |   |
| 9 | 7 |  Riccardo Patrese | Brabham-BMW | 60 | + 3 krs. | 9 |   |
| 10 | 25 |  René Arnoux | Ligier-Megatron | 60 | + 3 krs. | 21 |   |
| 11 (1) | 3 |  Jonathan Palmer | Tyrrell-Ford | 60 | + 3 krs. | 13 |   |
| 12 (2) | 14 |  Pascal Fabre | AGS-Ford | 58 | + 5 krs. | 26 |   |
| Kesk. | 20 |  Thierry Boutsen | Benetton-Ford | 52 | Jarrut | 4 |   |
| Kesk. | 26 |  Piercarlo Ghinzani | Ligier-Megatron | 51 | Kytkin | 23 |   |
| Kesk. | 4 |  Philippe Streiff | Tyrrell-Ford | 44 | Pyörä | 14 |   |
| Kesk. | 30 |  Philippe Alliot | Larrousse-Ford | 38 | Onnettomuus | 20 |   |
| Kesk. | 27 |  Michele Alboreto | Ferrari | 25 | Vaihdelaatikko | 7 |   |
| Kesk. | 24 |  Alessandro Nannini | Minardi-Motori Moderni | 22 | Vaihdelaatikko | 18 |   |
| Kesk. | 9 |  Martin Brundle | Zakspeed | 16 | Turbo | 15 |   |
| Kesk. | 17 |  Derek Warwick | Arrows-Megatron | 12 | Onnettomuus | 10 |   |
| Kesk. | 16 |  Ivan Capelli | March-Ford | 9 | Sähköt | 22 |   |
| Kesk. | 19 |  Teo Fabi | Benetton-Ford | 6 | Onnettomuus | 8 |   |
| Kesk. | 21 |  Alex Caffi | Osella-Alfa Romeo | 3 | Voimansiirto | 19 |   |
| Kesk. | 8 |  Andrea de Cesaris | Brabham-BMW | 2 | Vaihdelaatikko | 17 |   |
| Kesk. | 23 |  Adrián Campos | Minardi-Motori Moderni | 1 | Onnettomuus | 25 |   |
| Kesk. | 11 |  Satoru Nakajima | Lotus-Honda | 0 | Onnettomuus | 24 |   |
Lähde:
Muuta

Numerot sulkeissa tarkoittavat Jim Clark Trophy -kilpailuun osallistuneiden kuljettajien sijoituksia.
Ylinenjärvi (Parkano)

| Ylinenjärvi |
| --- | --- |
Valtiot:  Suomi
Maakunnat:  Pirkanmaa
Kunnat:  Parkano
Koordinaatit:  62°09′35″N, 22°54′23″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Kuivasjärven valuma-alue (35.56)
Laskujoki:  Isonahonjoki 
Järvinumero:  35.563.1.007
Mittaustietoja
Pinnankorkeus:  138,2 m 
Rantaviiva:  3,781 km 
Pinta-ala:  0,54089 km² 
 fiYlinenjärvi 
Ylinenjärvi  on Pirkanmaalla Parkanossa Vatajan kylällä sijaitseva järvi, joka kuuluu Kokemäenjoen vesistössä Ikaalisten reitin valuma-alueen Kuivasjärven valuma-alueeseen. Ylinenjärvi on osa Vatajanjoen valuma-aluetta.
Maantietoa

Järven pituus on 1,6 kilometriä, leveys 600 metriä ja sen pinta-ala on 54 hehtaaria. Se sijaitsee peltomaiden keskellä, mutta lounaiskulmassa sen rantaan viettää yli 30 metriä korkean Ruskeavuoren metsäinen rinne. Luoteisrantaan viettää Alkkianvuoren loiva ja metsäinen rinne. Lähes kaikki vesi, joka jatkaa alas Isonahonjokea myöten Vatajanjärveen, tulee yläjuoksulta Mustajokea myöten. Mustajokeen kerääntyvät Kärppäluoman ja Venesjoen valuma-alueen vedet. Suoraan järveen laskee lisäksi kuusi pienempää metsä- tai pelto-ojaa sekä yhden lähteen vedet. Rantaviivan pituus on 3,8 kilometriä. Järven lähipiirissä sijaitsee kymmenen maatilaa ja rantaan on rakennettu yli 20 vapaa-ajan asuntoa. Niille pääsee valtatieltä 3 lähtevältä yhdystieltä 13311.
Vähä Salmijärvi (Kouvola)

| Vähä Salmijärvi |
| --- | --- |
Valtiot:  Suomi
Maakunnat:  Kymenlaakso
Kunnat:  Kouvola
Koordinaatit:  61°16′27″N, 26°36′44″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Vuohijärven alue (14.91)
Laskuoja:  oja Rautjärveen 
Järvinumero:  14.915.1.003
Mittaustietoja
Pinnankorkeus:  91,5 m  
Pituus:  260 m  
Leveys:  150 m  
Rantaviiva:  0,7 km  
Pinta-ala:  2,076 ha  
Saaria:  ei saaria 
 fiVähä Salmijärvi 
Vähä Salmijärvi  on Kymenlaaksossa Kouvolassa  Paljakan lähellä sijaitseva järvi.
Maantietoa

Järvi on 260 metriä pitkä, 150 metriä leveä, ja sen pinta-ala on 2,1 hehtaaria. Järvellä ei ole kartan mukaan saaria.  Sen rantaviivan pituus on 700 metriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Vuohijärven alueella (14.91), jonka Nurmaanjärven valuma-alueeseen (14.915) se kuuluu. Järven vedenpinnan korkeus on 91,5 metriä mpy.
Ya Boy

Ya Boy vuonna 2009
William Crawford (s. 28. tammikuuta 1984), tunnettu paremmin taiteilijanimellä Ya Boy, on yhdysvaltalainen räppäri San Franciscosta, Kaliforniasta. Hän on räpännyt vuodesta 2002. Hän on julkaissut yhden albumin nimeltään Rookie of the Year.
Diskografia > Albumit

2005: Rookie of the Year
Diskografia > Mixtapet

2005: The Future of the Franchise
2007: Chapter 1: The Rise
2007: The Fix
2007: Ya Boy Radio Part 1
2007: Optimus Rime
2008: I'm 'Bout to Murdah This Shit
2008: The Bay Area Bully
2009: Kush 2009
2009: Mohawks and Heavy Metal
2010: The Fix 2
2011: Kalifornia Konvict
Aiheesta muualla

Kotisivu
Yhdysvallat yleisurheilun sisäratojen maailmanmestaruuskilpailuissa 2008

Yhdysvaltain joukkue Valencian sisäratojen MM-kisoihin 2008 julkistettiin 27. helmikuuta 2008.
Joukkue > Miehet

60 metrin juoksu: Michael Rodgers, Leroy Dixon
400 metrin juoksu: David Neville, Greg Nixon
800 metrin juoksu: Khadevis Robinson, Nick Symmonds
1 500 metrin juoksu: Rob Myers, Russell Brown
3 000 metrin juoksu: Chris Solinsky, Jonathon Riley
60 metrin aitajuoksu: David Oliver, Allen Johnson
Korkeushyppy: Andra Manson, Jesse Williams
Seiväshyppy: Brad Walker, Derek Miles
Pituushyppy: Trevell Quinley, John Moffitt
Kolmiloikka: Aarik Wilson, Kenta Bell
Kuulantyöntö: Christian Cantwell, Reese Hoffa
Seitsenottelu: Bryan Clay, Donovan Kilmartin
4 × 400 metrin viestijuoksu: Jamaal Torrance, Joel Stallworth, James Davis, Kelly Willie
Joukkue > Naiset

60 metrin juoksu: Angela Williams, Alexis Joyce
400 metrin juoksu: Sharese Woods, Moushaumi Robinson
800 metrin juoksu: Nicole Teter, Nicole Cook
1 500 metrin juoksu: Christin Wurth-Thomas, Jenelle Deatherage
3 000 metrin juoksu: Jen Rhines, Julie Culley
60 metrin aitajuoksu: Lolo Jones, Candice Davis
Korkeushyppy: Amy Acuff
Seiväshyppy: Jennifer Stuczynski, Jillian Schwartz
Pituushyppy: Lela Nelson
Kolmiloikka: Shani Marks
Kuulantyöntö: Jillian Camarena, Abby Ruston
4 × 400 metrin viestijuoksu: Miriam Barnes, Angel Perkins, Jennifer Grossarth, Ashlee Kidd
William Wilberforce

William Wilberforce
William Wilberforce (24. elokuuta 1759 Kingston upon Hull, Englanti – 29. heinäkuuta 1833 Lontoo, Englanti) oli englantilainen poliitikko ja evankelikaali. Cambridgen yliopistosta valmistunut Wilberforce valittiin parlamenttiin vuonna 1780, ja hän istui siellä vuoteen 1825 saakka.